приложението, се събират за всяко заявление.
 4. Ако прекласифицирането на дадено заявление води до промяна на приложимите възнаграждения, последните съответно се преизчисляват, считано от датата на получаване на заявлението.
 Член 16
 Отхвърляне на заявления, прекратяване и прекъсване на изпълнението на задачи, свързани със заявления
 1. Ако дадено заявление е отхвърлено или ако изпълнението на задача, свързана с дадено заявление, е прекратено или прекъснато, приложимите възнаграждения, заедно със съответните пътни разходи и всички други дължими суми, се плащат в пълен размер към момента, в който Агенцията спре да изпълнява задачата.
 2. Ако дадено заявление е отхвърлено или ако изпълнението на задача, свързана с дадено заявление, е прекратено, салдото на дължимите възнаграждения се изчислява, както следва:
 а)
 За възнагражденията, посочени в таблица 6 (точка 1) от част I на приложението, събирани за всяко заявление и за период от 12 месеца, салдото на дължимите възнаграждения за текущия 12-месечен период възлиза на 1/365-а част от съответното годишно възнаграждение на ден. За периодите, предшестващи текущия 12-месечен период, остават дължими приложимите възнаграждения.
 б)
 За възнагражденията, посочени в таблици 5 и 6 (точка 2) от част I на приложението, и за фиксираните възнаграждения, посочени в част II на приложението, събирани за всяко заявление, салдото на дължимите възнаграждения възлиза на 50 % от приложимото възнаграждение.
 в)
 За възнагражденията, посочени в част II на приложението, събирани почасово, салдото на дължимите възнаграждения се изчислява почасово.
 г)
 За всички възнаграждения, които не са посочени по-горе, салдото се изчислява почасово, освен ако не е договорено друго между заявителя и Агенцията.
 3. Ако прекъсването на изпълнението на задача, свързана с дадено заявление, започне да поражда действие в рамките на първия отчетен период, възнагражденията за този отчетен период не се възстановяват. Ако прекъсването започне да поражда действие след първия отчетен период, салдото на дължимите възнаграждения се изчислява в съответствие с критериите, посочени в параграф 2, буква а). Ако след прекъсване на изпълнението на задача, свързана с дадено заявление, Агенцията възобнови изпълнението на същата задача автоматично след изтичането на срока на прекъсването, избран от заявителя, или по-рано, по искане на заявителя, Агенцията събира ново възнаграждение независимо от вече заплатените възнаграждения за прекъснатата задача.
 4. За целите на настоящия регламент се счита, че:
 а)
 прекратяването на изпълнението на задача по искане на заявителя поражда действие на датата на получаване на искането;
 б)
 прекратяването на изпълнението на задача по инициатива на Агенцията поражда действие на датата, на която решението за прекратяване се съобщава на заявителя;
 в)
 прекъсването на изпълнението на задача по искане на заявителя поражда действие на датата, посочена от заявителя, но не по-рано от датата, на която искането е получено от Агенцията.
 5. Възнагражденията, платени за задача, свързана с дадено заявление, чието изпълнение е било прекратено, не се вземат предвид при последващи задачи, дори ако те са от същото естество като прекратената задача.
 ГЛАВА IV
 ОБЖАЛВАНЕ
 Член 17
 Обработване на жалбите
 1. За обработването на жалби, подадени съгласно член 108 от Регламент (ЕС) 2018/1139, се събират възнаграждения. Техният размер се изчислява по метода, посочен в част III на приложението. Жалбите се приемат за обработване след